rejauldu/bengali-wikipedia huggingface dataset:
ইরাহিস্তান () বা ইরাহেস্তান হল ইরানের দক্ষিণ ফার্স প্রদেশ ও পশ্চিম হোর্মোজগন প্রদেশ নিয়ে গঠিত একটি ঐতিহাসিক অঞ্চল।  ইরাহিস্তান নামক অঞ্চলটি বর্তমান ফার্স প্রদেশের কিছু কাউন্টি (লারেস্তান, খোঞ্জ কাউন্টি, গেরাশ কাউন্টি, লামের্দ কাউন্টি ও মোহর কাউন্টি) এবং হোর্মোজগন প্রদেশের বাস্তাক কাউন্টি, বান্দার লেংগেহ কাউন্টি ও পার্সি কাউন্টি নিয়ে গঠিত। এই অঞ্চলে গুরুত্ব সাসানীয় আমলে জনবসতির ব্যাপক সম্প্রসারণের মধ্য দিয়ে বৃদ্ধি পায়।  মধ্য যুগে অঞ্চলটি ১৬১০ সাল পর্যন্ত স্থানীয় জমিদাররা চালাত তারপর সফবীয় অভিযানের পর তারা ক্ষমতা হারিয়ে ফেলে। ত্রয়োদশ শতাব্দীতে লার শহরটি ইরাহিস্তানের বাণিজ্য ও ব্যবসা কেন্দ্র হয়ে উঠে এবং শহরটির জনসংখ্যা অন্যান্য ঐতিহাসিক শহর ও নগরগুলোকে ছাড়িয়ে দ্রুত বাড়তে থাকে। এই অঞ্চলের মানুষ ফার্সি ও আচোমে ভাষায় কথা বলে।  আচোমে জাতি আচোমে ভাষায় কথা বলে। এখন এই ভাষাটি বিলুপ্তির দিকে এবং বলা হচ্ছে এর আটটি উপভাষা মূলধারায় ফার্সিভাষীরা অধিকাংশ ক্ষেত্রে বুঝতে পারেন। আচোমে জাতি পারসিক বংশদ্ভূত। অধিকাংশ আচোমেরা সুন্নি মুসলিম, সাথে শিয়াও আছে তবে তারা সংখ্যালঘু। ত্রয়োদশ শতাব্দীরে লার শহর দক্ষিণ পারস্যের ব্যবসা বাণিজ্যের কেন্দ্র হয়ে উঠে। ইরাহিস্তান ছিল একটি অস্পষ্ট অঞ্চল, যারা কোন রাজনীতি এবং মূলধারার ফার্সিদের সাথে লড়াইয়ে লিপ্ত ছিলো না। এটা সম্ভব হয়েছিল সফবীয়দের আমলের স্বাধীন শাসনের কারণে, কিন্তু ব্রিটিশ সাম্রাজ্যের "অ্যান্টি পাইরেসি কোম্পানি" এবং রেজা শাহ পহলবির কেন্দ্রীয় নীতির সাথে আয়াতুল্লাহের নীতির ফলে তা পরবর্তীতে ব্যর্থ হয়। আহমদ এগতেদারী তার প্রাচীন লারেস্তান (১৯৫৫) বইতে উল্লেখ করেন:   "লারেস্তানের শহর, গ্রাম এবং বন্দরের সেই সমস্ত লোকদের জন্য যারা তাদের পূর্বপুরুষদের দেশে, এর গৌরবময় অতীত এবং এর জনশূন্য বর্তমান নিয়ে থেকেছেন। এবং যারা পারস্য উপসাগর এবং ভারতীয় মহাসাগরের দ্বীপে এবং ভারত, আরব এবং অন্যান্য স্থানের শহরগুলিতে জীবিকা অর্জনের জন্য অভিবাসনের কষ্ট সহ্য করেছেন তাদের জন্য। তারা তাদের প্রিয় জন্মস্থানকে আনন্দের সাথে স্মরণ করে এবং এখনও এর ধ্বংসের জন্য শোক করে।"  আচোমেরা নিজেদেরকে খোদমুনি বলে ডাকে, যার আক্ষরিক অর্থ হল "নিজেদের অংশ"।   আরো দেখা   গেরাশ  বাস্তাক  খোঞ্জ  লামের্দ  আছুমি  আচোমে ভাষা   তথ্যসূত্র    বহিঃসংযোগ   Gerash.com  বিষয়শ্রেণী:ফর্স প্রদেশ বিষয়শ্রেণী:হোর্মোজগন প্রদেশ
ডান|150px|link=পাক (প্রাকৃতিক উপগ্রহ) পাক হল ইউরেনাসের একটি অভ্যন্তরীণ উপগ্রহ, যেটি ১৯৮৫ সালের ডিসেম্বরে ভয়েজার ২ মহাকাশযানের মাধ্যমে আবিষ্কৃত হয়। উইলিয়াম শেকসপিয়রের গল্পের চরিত্রের নামে পাক-এর নামকরণ করা হয়। ইউরেনাসের প্রথম বড় চাঁদ মিরান্ডা ও ইউরেনাসের বলয়ের মাঝামাঝি এর কক্ষপথ বিদ্যমান। এর ব্যাস প্রায়  এবং দেখতে বর্তুলাকার (গোলাকার)। এর পৃষ্ঠতল গহ্বরযুক্ত এবং অত্যন্ত অন্ধকার; যেখানে বরফ বিদ্যমান রয়েছে বলে ধারণা করা হয়। ইউরেনাসের অভ্যন্তরীণ উপগ্রহগুলোর মধ্যে সবচেয়ে বড় হচ্ছে পাক, যার কক্ষপথ মিরান্ডার কক্ষপথের ভিতরে অবস্থিত। এর আকার পোর্শিয়া (দ্বিতীয় বড় অভ্যন্তরীণ চন্দ্র) এবং মিরান্ডা (পাঁচ বড় শাস্ত্রীয় চন্দ্রের মধ্যে সবচেয়ে ছোট) এর মাঝামাঝি। হাবল মহাকাশ দূরবীক্ষণ যন্ত্রের লার্জ টেরিস্ট্রিয়াল টেলিস্কোপের পর্যবেক্ষণ দ্বারা এর মধ্যে বরফের অস্তিত্ব ধারণা করা হয়। পাকের আভ্যন্তরীণ গঠন সম্পর্কে তেমন কিছু এখন পর্যন্ত জানা যায় নি। পাক-এর বোগল, বাটজ এবং লব নামে তিনটি খাদ রয়েছে, যেগুলি যথাক্রমে স্কটিশ, জার্মান এবং ব্রিটিশ লোককাহিনীর খারাপ আত্মাদের নামে নামকরণ করা হয়েছে।  (বাকি অংশ পড়ুন...)
ব্রহ্মাবিহার () হলো চারটি বৌদ্ধ গুণের ক্রম এবং ধ্যান অনুশীলন। এগুলি চারটি অপরিমেয় বা চার অসীম মন নামেও পরিচিত। ব্রহ্মাবিহারগুলো হলো — মৈত্রী, করুণা, মুদিতা ও উপেক্ষা।  ব্রহ্মাবিহার শব্দটিকে "ব্রহ্মা" ও "বিহার" হিসাবে বিশ্লেষিত করা যেতে পারে। মৈত্রী সুত্র অনুসারে, চারটি অপরিমেয় বস্তু অনুশীলনকারীকে "ব্রাহ্ম রাজ্যে" (ব্রহ্মলোক) পুনর্জন্ম ঘটাতে পারে।   তথ্যসূত্র   উৎস       আরও পড়ুন  Buddhas Reden (Majjhimanikaya), Kristkreitz, Berlin, 1978, tr. by Kurt Schmidt  Yamamoto, Kosho (tr.) & Page, Tony (revision) (2000). The Mahayana Mahaparinirvana Sutra. London, UK: Nirvana Publications.  বহিঃসংযোগ   The Sublime Attitudes: A Study Guide on the Brahmavihāras  - Ṭhānissaro Bhikkhu (2014)  The Four Immeasurable Attitudes in Hinayana, Mahayana, and Bon - by Alexander Berzin (2005)  An Extensive Commentary on the Four Immeasurables- by Buddhagupta  The Four Sublime States  by the Venerable Nyanaponika Thera.  The Four Immeasurables  বিষয়শ্রেণী:বৌদ্ধ দার্শনিক ধারণা বিষয়শ্রেণী:বৌদ্ধ ধ্যান
মানবী বন্দ্যোপাধ্যায় একজন অধ্যক্ষ। তিনি ভারতের প্রথম রূপান্তরকামী অধ্যক্ষ। তিনি বাংলায় পিএইচডি করেন এবং বিবেকানন্দ শতবার্ষিকী মহাবিদ্যালয়ের বাংলার সহযোগী অধ্যক্ষ ছিলেন। ২০১৫ খ্রিস্টাব্দের ৭ জুন তিনি কৃষ্ণনগর ওমেন্স কলেজের  প্রধান অধ্যক্ষ নিযুক্ত হন। তিনি পশ্চিমবঙ্গের ট্রান্সজেন্ডার ওয়েলফেয়ার বোর্ডের ভাইস চেয়ারপার্সনও হন। তিনি সারদা দেবীর ভক্ত এবং স্বামী আত্মস্থানন্দ মহারাজের অনুপ্রেরণায় আধ্যাত্মিক চেতনায় মনোনিবেশ করেন। ২০১৯ খ্রিস্টাব্দে তিনি রাজস্বী দে পরিচালিত পূর্ব পশ্চিম দক্ষিণ চলচ্চিত্রে গুরুত্বপূর্ণ অভিনয় করেন; এটাই ছিল তাঁর প্রথম চলচ্চিত্র।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বিগ বস বাংলার প্রতিযোগী বিষয়শ্রেণী:অধ্যক্ষ বিষয়শ্রেণী:ভারতীয় এলজিবিটিকিউ ব্যক্তি বিষয়শ্রেণী:২১শ শতাব্দীর ভারতীয় লেখিকা বিষয়শ্রেণী:২১শ শতাব্দীর ভারতীয় লেখক বিষয়শ্রেণী:পশ্চিমবঙ্গের ব্যক্তি
থাম্ব|257x257পিক্সেল| মুফতি ইয়াকুব শিনকেভিচ ইয়াকুব শিনকেভিচ (১৬ এপ্রিল, ১৮৮৪ - ১ নভেম্বর, ১৯৬৬)  একজন দর্শনের ডক্টর এবং প্রাচ্যবিদ্যার পণ্ডিত ছিলেন। তিনি ১৯২৫ সালে সদ্য স্বাধীন পোল্যান্ডের প্রথম মুফতি হিসেবে নির্বাচিত হন।   জীবনী  ইয়াকুব শিনকেভিচ ১৮৮৪ সালের ১৬ এপ্রিল রাশিয়ান সাম্রাজ্যের মিনস্ক প্রদেশের লিয়াখাভিচি (লাচোভিচে) শহরে (১৯২১ থেকে ১৯৩৯ সাল পর্যন্ত পোল্যান্ডের অংশ, বর্তমানে পশ্চিম বেলারুশ) একটি তাতার পরিবারে জন্মগ্রহণ করেন। তিনি  সুলেজমান এবং ফাতেমার পুত্র ছিলেন।  তার এক ভাই  মুস্তাফা শিনকেভিচ লিথুয়ানিয়ান তাতার সমাজের (Związek Tatarów Litewskich) চেয়ারম্যান ছিলেন।   তার এক বোনের নাম আমিনা।   ১৯০৪ সালে তিনি মিনস্ক মাধ্যমিক বিদ্যালয় (মেসকা স্জকোলা রিয়েলনা) থেকে পাস করেন।  এরপর তিনি প্রথমে প্রকৌশল বিজ্ঞান অধ্যয়ন করেন। কিন্তু পরবর্তীতে ১৯০৭ সালে তিনি সেন্ট পিটার্সবার্গে প্রাচ্যবিদ্যা অধ্যয়নের সিদ্ধান্ত নেন।  ১৯২৫ সালে তিনি জার্মান ভাষায় একটি গবেষণাপত্রের মাধ্যমে বার্লিন বিশ্ববিদ্যালয় থেকে দর্শনে ডক্টরেট ডিগ্রি অর্জন করেন।.Schinkewitsch, Jakob: Rabghuzis Syntax. In: Mitteilungen d. Sem. f. Orient. Sprachen zu Berlin, Abt. II <Westasiat. Studien>. Jg. 29, Berlin, Phil. Diss. vom 10. Juni 1926. Berlin, Reichsdruckerei, 1926  সেই বছরের ২৮ অক্টোবর তিনি পোল্যান্ডের সকল মুসলমানের মুফতি নির্বাচিত হন। এর সদর দপ্তর  ভিলনিয়াসে ছিল।  তিনি আরবি থেকে পোলিশ ভাষায় কুরআনের বেশ কয়েকটি আয়াত অনুবাদ করেছিলেন। অনুবাদটি ১৯৩৫ সালে Wersety z Koranu(কুরআনের আয়াত) শিরোনামে প্রকাশিত হয়েছিল।Swiss Exile: The European Muslim Congress, 1935 by Martin Kramer (from Islam Assembled) তার নেতৃত্বের সময় তিনি ভারত, ফিলিস্তিন, মিশর এবং অন্যান্য মুসলিম বিশ্বের বাইরের বেশিরভাগ দেশের সাথে যোগাযোগ তৈরি করেছিলেন। মুফতি শিনকেভিচ ১৯২৬ সালে কায়রো খিলাফতের সম্মেলনে যোগ দিয়েছিলেন। ১৯৩৫ সালে ইউরোপীয় মুসলিম কংগ্রেসের সময়, তাকে "সবচেয়ে স্পষ্টভাষীদের একজন" বলা হত।  সম্মেলনে একটি নাটকীয় ঘটনা ঘটে। মুফতি শিনকেভিচ নাপোলির ইস্তিতুতো সুপিরিওর ওরিয়েন্টালের পরিচালক, কাউন্ট বের্নার্দো বারবিয়েলিনি আমিদেইকে   সম্মেলনে সবার সামনে তিনবার ইসলামের শাহাদাহ (বিশ্বাসের ঘোষণা) উচ্চারণ করুন। কাউন্ট  তাঁর ইসলাম গ্রহণকে আনুষ্ঠানিকভাবে স্বীকৃত করার জন্য সম্মেলনে এসেছিলেন।  ১৯৩৬ সালে মুফতি শিনকেভিচচ পোলিশ মুসলমানদের আইনি মর্যাদা সংক্রান্ত সদ্য স্বাধীন পোলিশ রাষ্ট্রের বিধিমালা প্রণয়নে তত্ত্বাবধান করেন। তিনি ওয়ারশতে একটি মসজিদ নির্মাণের পরিকল্পনায়ও গুরুত্বপূর্ণ ভূমিকা রেখেছিলেন। ১৯৩৯ সালে পোল্যান্ডে নাৎসি আক্রমণের ফলে ওয়ারশতে  মসজিদটি নির্মাণের পরিকল্পনা  থেমে যায়।   দ্বিতীয় বিশ্বযুদ্ধ এবং নির্বাসন  দ্বিতীয় বিশ্বযুদ্ধের সময় তিনি মুফতি  হিসেবে দায়িত্ব পালন করেন। ১৯৪৪ সালের শেষের দিকে তিনি পোল্যান্ড ত্যাগ করেন এবং সমাজতান্ত্রিক পোল্যান্ডে ফিরে যেতে অস্বীকৃতি জানান। যুদ্ধের পর তিনি মিশরে পুনর্বাসিত হন। কিন্তু ১৯৫২ সালের সোভিয়েতপন্থী নাসের অভ্যুত্থানের পর তিনি মার্কিন যুক্তরাষ্ট্রে চলে আসেন। তিনি ১৯৬৬ সালের ১ নভেম্বর কানেকটিকাটের ওয়াটারবারিতে মারা যান।   তথ্যসূত্র   বিষয়শ্রেণী:হামবোল্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০শ শতাব্দীর ইসলামের মুসলিম পণ্ডিত বিষয়শ্রেণী:২০শ শতাব্দীর ইমাম বিষয়শ্রেণী:১৯৬৬-এ মৃত্যু বিষয়শ্রেণী:১৮৮৪-এ জন্ম
দীপালি দেশপান্ডে (জন্ম ৩রা আগস্ট ১৯৬৯ মুম্বাইয়ে) একজন প্রাক্তন ভারতীয় ক্রীড়া শুটার।  তিনি মালয়েশিয়ার কুয়ালালামপুরে ২০০৪ এশিয়ান শ্যুটিং চ্যাম্পিয়নশিপে রাইফেল শ্যুটিংয়ে রৌপ্য পদক জিতেছিলেন এবং ২০০৪ গ্রীষ্মকালীন অলিম্পিকে ভারতের হয়ে প্রতিদ্বন্দ্বিতা করার জন্য নির্বাচিত হন, রাইফেল থ্রি পজিশনে উনিশতম স্থান অর্জন করেন।  দীপালি ২০০২ বুসান এশিয়ান গেমসে মহিলাদের দলগত ১০ মিটার এয়ার রাইফেল বিভাগে ভারতের হয়ে রৌপ্য পদক জয় করেন। দেশপান্ডে তার প্রশিক্ষক লাসজলো জুকসাক এবং সানি থমাসের অধীনে ভারতীয় শ্যুটিং ফেডারেশনের সদস্য হিসাবে তার ক্রীড়াজীবনে কাজ করেছেন।  এথেন্সে ২০০৪ গ্রীষ্মকালীন অলিম্পিকে মহিলাদের ৫০ মিটার রাইফেল ৩ পজিশনে দেশপান্ডে তার স্বদেশী অঞ্জলি ভাগবতের সাথে ভারতীয় স্কোয়াডের জন্য যোগ্যতা অর্জন করেছিলেন, সপ্তম স্থান অর্জনের জন্য এবং অলিম্পিকে নিশ্চিত করার জন্য ন্যূনতম যোগ্যতা স্কোর ৫৭১ অর্জন করে। মালয়েশিয়ার কুয়ালালামপুরে এশিয়ান চ্যাম্পিয়নশিপ থেকে।   তথ্যসূত্র    বহিঃসংযোগ        বিষয়শ্রেণী:অর্জুন পুরস্কার প্রাপক বিষয়শ্রেণী:২০শ শতাব্দীর ভারতীয় ব্যক্তি বিষয়শ্রেণী:২০শ শতাব্দীর ভারতীয় নারী বিষয়শ্রেণী:ভারতীয় নারী ক্রীড়া শুটার বিষয়শ্রেণী:জীবিত ব্যক্তি বিষয়শ্রেণী:১৯৬৯-এ জন্ম বিষয়শ্রেণী:এশিয়ান গেমসে রৌপ্যপদক বিজয়ী বিষয়শ্রেণী:এশিয়ান গেমসে পদক বিজয়ী ভারতীয় বিষয়শ্রেণী:২০০২ এশিয়ান গেমসের পদক বিজয়ী বিষয়শ্রেণী:এশিয়ান গেমসে রৌপ্যপদক বিজয়ী ভারতীয় বিষয়শ্রেণী:মহারাষ্ট্রের নারী ক্রীড়াবিদ
মির্জা আসকারি (; ১৬৩৫ — ১২ মে ১৭১০), যিনি তার ওয়াজির খান (وزیر خان) উপাধি দ্বারাই অধিক পরিচিত, ছিলেন বর্তমান পাঞ্জাব রাজ্যের সিরহিন্দের মুঘল গভর্নর। তিনি সুতলজ ও যমুনা নদীর মধ্যবর্তী স্থানের মুঘল সাম্রাজ্যভূক্ত ভূখণ্ড শাসন করতেন।Dr Harjinder Singh, 'Sikh History in 10 Volumes', Sikh University Press, Belgium, vol. 2, p. 31.Dr Harjinder Singh, 'Sikh History in 10 Volumes', Sikh University Press, Belgium, vol 1, pp 64, 259-60.   জীবনী  শিখ তথ্য মতে, মির্জা আসকারি (ওয়াজির খান) ছিলেন বর্তমান হারিয়ানা রাজ্যের কারনাল জেলার কুঞ্জপুরা এলাকার স্থানীয় অধিবাসী।  ওয়াজির খান শিখদের বিরুদ্ধে যুদ্ধে জড়ানোর ফলে পরিচিতি পান এবং ১৭০৪ সালে তৎকালীন শিখ গুরু গুরু গোবিন্দ সিংয়ের কনিষ্ঠ পুত্রদ্বয় - সাহিবজাদা ফাতেহ সিং এবং সাহিবজাদা জোরাওয়ার সিংকে হত্যা করার নির্দেশ দান করার জন্য বিখ্যাত হন। তিনি গুরু গোবিন্দ সিংয়ের কনিষ্ঠ সন্তানদ্বয়কে আটক করার সময় সিরহিন্দের মুঘল গভর্ণর হিসাবে দ্বায়িত্ব পালন করছিলেন। ওয়াজির খান গুরুর তরুণ পুত্রদ্বয়কে ইসলাম গ্রহণ করানোর জন্য জোরজবরদস্তি করেন। যখন তারা ইসলাম গ্রহণ করতে অসম্মত হয় তখন তিন তাদের জীবন্ত পুতে ফেলার নির্দেশ দেন।  ওয়াজির খান ১৭১০ সালের ১২ মে ছপ্পর ছিরির যুদ্ধে ভাই ফাতেহ সিং জি নামীয় একজন শিখ খালসা যোদ্ধার নিকট পরাস্ত হন এবং তাৎক্ষণিক শিরোচ্ছেদ করা হয়। তার দেহ ষাঁড় দ্বারা মারিয়ে ছিন্নভিন্ন করা হয় এবং অবশেষে অগ্নিসংযোগ করে জ্বালিয়ে দেয়া হয়।   তথ্যসূত্র    বহিঃসংযোগ   বিষয়শ্রেণী:উল্লেখযোগ্য মুঘল বিষয়শ্রেণী:Mughal generals বিষয়শ্রেণী:১৬৩৫-এ জন্ম বিষয়শ্রেণী:Mughal Empire people বিষয়শ্রেণী:১৭১০-এ মৃত্যু বিষয়শ্রেণী:People executed by decapitation বিষয়শ্রেণী:18th-century Indian Muslims বিষয়শ্রেণী:People from Fatehgarh Sahib district
শুরাপাল দ্বিতীয় (রাজত্বকাল ১০৭৫-১০৭৭) ছিলেন ভারতীয় উপমহাদেশের পূর্বাঞ্চলে পাল সাম্রাজ্যের একজন শাসক। তিনি পাল রাজা দ্বিতীয় মহিপালের উত্তরসূরি এবং পাল বংশের চতুর্দশ শাসক ছিলেন, অন্তত দুই বছর রাজত্ব করেছিলেন।  তিনি এবং তার ছোট ভাই  তাদের বড় ভাই দ্বিতীয় মহিপালের সাথে একটি তিক্ত সংগ্রামে আবদ্ধ হন এবং কারারুদ্ধ হন। কৈবর্ত প্রধান দিব্যার হাতে মহীপালের পরাজয়ের পর তারা পূর্ববঙ্গে পালিয়ে যায়। আর ডি ব্যানার্জি বলেছেন যে শূরাপালের মৃত্যু সম্পর্কে রামচরিতমের নীরবতা ইঙ্গিত দেয় যে শূরাপালকে রামপাল হত্যা করেছিলেন, যদিও আরসি মজুমদার এই দাবির সাথে একমত নন। তার স্থলাভিষিক্ত হন তার ছোট ভাই রামপাল।   আরও দেখুন   বাংলার শাসকদের তালিকা   তথ্যসূত্র   বিষয়শ্রেণী:জন্মের সাল অনিশ্চিত বিষয়শ্রেণী:পাল রাজা বিষয়শ্রেণী:১০৭৭-এ মৃত্যু
রেভু লাক্কু নায়েক বেলামগি একজন ভারতীয় রাজনীতিবিদ এবং জনতা দলের (সেকুলার) সদস্য। বেলামগি ২০০৮ থেকে ২০১৩ পর্যন্ত গুলবার্গা জেলার গুলবার্গা পল্লী আসন থেকে কর্নাটক বিধানসভা সদস্য ছিলেন GULBARGA MLC ELECTION RESULT 2015: BJP’S B G PATIL WINSWin in Kalaburagi-Yadgir comes as a consolation for the BJP   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জনতা দল (ধর্মনিরপেক্ষ) এর রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:কর্ণাটকের ভারতীয় জনতা পার্টির রাজনীতিবিদ বিষয়শ্রেণী:গুলবার্গার ব্যক্তি বিষয়শ্রেণী:কর্ণাটক বিধানসভার সদস্য ২০০৮-২০১৩ বিষয়শ্রেণী:১৯৪২-এ জন্ম
স্টলওয়ার্ট ইস্পোর্টস হল একটি ভারতীয় পেশাদার ইস্পোর্টস সংস্থা যা মোবাইল গেমিং এর উপর দৃষ্টি নিবদ্ধ করে। এটি ২০২০ সালের জানুয়ারিতে প্রতিষ্ঠিত হয়েছিল। তারা পাবজি মোবাইল, ফ্রি ফায়ার, ক্ল্যাশ রয়্যাল এবং Brawl Stars- এ প্রতিদ্বন্দ্বিতা করছে। তারা ব্যালেন্স শীটে ক্রিপ্টোকারেন্সি গ্রহণকারী প্রথম ইস্পোর্টস সংস্থা।  ২০২০ সালের সেপ্টেম্বরে, ভারতে পাবজি মোবাইল নিষিদ্ধ হওয়ার পরে দলটি তাদের পাবজি মোবাইল প্রো লিগ (PMPL) দক্ষিণ এশিয়ার স্লট পাকিস্তানি ক্রীড়া সংস্থা ফ্রিস্টাইল ইস্পোর্টসকে দান করেছিল।  ২০২১ সালের ডিসেম্বরে, স্টলওয়ার্ট ইস্পোর্টস দক্ষিণ এশিয়ার একমাত্র দল হয়ে ওঠে যারা পাবজি মোবাইল গ্লোবাল চ্যাম্পিয়নশিপ (PMGC) ২০২১ গ্র্যান্ড ফাইনালের জন্য যোগ্যতা অর্জন করে।  ২০২২ সালের মে মাসে, স্টলওয়ার্ট ইস্পোর্টস PMPL দক্ষিণ এশিয়া চ্যাম্পিয়নশিপ S2 জিতেছে।   পাবজি মোবাইল  আগস্ট ২০২০-এ, স্টলওয়ার্ট ইস্পোর্টস-এর পাবজি মোবাইল দল পাবজি মোবাইল ক্লাব ওপেন (PMCO) ফল স্প্লিট ২০২০-এ তৃতীয় অবস্থানে শেষ করে পাবজি মোবাইল প্রো লিগ (PMPL) দক্ষিণ এশিয়ার সিজন ২-এ অগ্রসর হয়েছিল। যাইহোক, সাম্প্রতিক ভারত-চীন বিরোধের পরিপ্রেক্ষিতে, পাবজি মোবাইল ভারতে ২ সেপ্টেম্বর থেকে নিষিদ্ধ করা হয়েছিল। তাদের স্লট ছেড়ে দিতে অনিচ্ছুক, তারা প্রো লীগে তাদের প্রতিনিধিত্ব করার জন্য ফ্রিস্টাইল ইস্পোর্টস নামে একটি পাকিস্তানি লাইন-আপে স্বাক্ষর করেছে। ফ্রিস্টাইল ইস্পোর্টস PMCO পাকিস্তান  ২০২০ এর চ্যাম্পিয়ন হয়েছিল এবং গত মরসুমে ওয়ার্ল্ড লিগের অংশ ছিল।  ২০২০ সালের ডিসেম্বরে, স্টলওয়ার্ট ইস্পোর্টস ফ্রিস্টাইল ইস্পোর্টস-এর সাথে সীমান্ত অতিক্রম করে সহযোগিতা অব্যাহত রাখে এবং এর ফলে পাকিস্তানে স্টলওয়ার্ট ফ্রিস্টাইল নামে একটি নতুন সংগঠন গঠন করা হয়।  ফেব্রুয়ারী ২০২১-এ, স্টলওয়ার্ট ইস্পোর্টস পাকিস্তানে তাদের দ্বিতীয় অংশীদারিত্বের ঘোষণা দেয় অন্য একটি পাকিস্তানি ক্রীড়া সংস্থা 'ফ্লেক্স এস্পোর্টস'-এর সাথে এবং PMCO পাকিস্তান ২০২১ স্প্রিং স্প্লিট টুর্নামেন্টের জন্য এই অঞ্চলে একটি নতুন দলস্টলওয়ার্ট ফ্লেক্স গঠন করে।  সেপ্টেম্বর ২০২১-এ, স্টলওয়ার্ট ইস্পোর্টস প্রকাশ করেছে যে তারা একটি মঙ্গোলিয়ান রোস্টার সাক্ষর করেছে যা পাবজি মোবাইল প্রো লিগ (PMPL) দক্ষিণ এশিয়া চ্যাম্পিয়নশিপ জিতেছে, যার একটি বিশাল পুরস্কার ছিল $200,000।  ২০২১ সালের ডিসেম্বরে, স্টলওয়ার্ট ইস্পোর্টস পাবজি মোবাইল গ্লোবাল চ্যাম্পিয়নশিপ ২০২১ (PMGC) গ্র্যান্ড ফাইনালের জন্য যোগ্যতা অর্জন করেছিল যা সিঙ্গাপুরে অনুষ্ঠিত হয়েছিল এবং ৬ মিলিয়ন মার্কিন ডলার এর একটি বিশাল পুরস্কার বহন করেছিল, PMGC ২০২১ ছিল পাবজি মোবাইল ইস্পোর্টস-এর ইতিহাসে সবচেয়ে বড় ইভেন্ট। স্টলওয়ার্ট ইস্পোর্টস PMGC লীগ পর্যায়ে দ্বিতীয় রানার আপ হিসাবে শেষ হয়েছে।   খেলোয়াড়    গেরিনা ফ্রি ফায়ার  ১ অক্টোবর ২০২০-এ, স্টলওয়ার্ট ইস্পোর্টস ফ্রি ফায়ার ইন্ডিয়া চ্যাম্পিয়নশিপ ২০২০ (FFIC) এ অংশগ্রহণ করে তাদের ফ্রি ফায়ার প্রতিযোগিতামূলক লাইন-আপ চালু করেছে। স্টলওয়ার্ট লিগ পর্যায়ে ২য় অবস্থানে ছিল এবং ফাইনালে টোটাল গেমিং ইস্পোর্টস এবং ইস্পোর্টস  এলিট- এর পিছনে ৩য় অবস্থানে ছিল।   তথ্যসূত্র   বিষয়শ্রেণী:২০২০-এ ভারতে প্রতিষ্ঠিত
প্রহার () একটি মারাঠি ভাষার সংবাদপত্র যা মুম্বই, থানে, রত্নগিরি এবং সিন্ধুদুর্গের আঞ্চলিক সংস্করণ সহ ভারতে ছাপা হয়। এটি নারায়ণ রেনের রেন প্রকাশন প্রাইভেট লিমিটেডের মালিকানাধীন  এবং তাকে রেনে'র মুখপত্র বলা হয়।  ২০১৬ সালে এর সম্পাদক ছিলেন মধুকর ভাবে।   ২০১৬ সালের ডিসেম্বরে, এর মুম্বাই সংস্করণটির প্রচার ছিল ১,৫০,০০০।    মারাঠি ভাষার সংবাদপত্রের তালিকা   ভারতের সংবাদপত্রের তালিকা    বহিঃসংযোগ    প্রহার ওয়েবসাইট   প্রহার ইংরেজি ওয়েবসাইট     তথ্যসূত্র   বিষয়শ্রেণী:মারাঠি ভাষার সংবাদপত্র বিষয়শ্রেণী:মহারাষ্ট্রের সংবাদপত্র
পাণ্ডুলিপি বলতে সেই কাজকে বুঝায়, যা কোনও লেখক প্রকাশক, সম্পাদক বা প্রযোজকের কাছে প্রকাশের জন্য জমা দেন। প্রকাশের ক্ষেত্রে, নিম্নলিখিত বিষয়ের একটি বা উভয়কেই  "পান্ডুলিপি" হিসাবে উল্লেখ করা যেতে পারে:   একটি ছোটো গল্পের পান্ডুলিপির জন্য মানসম্মত বিন্যাস (ফরম্যাট)।   একটি গৃহীত পাণ্ডুলিপি, যা পর্যালোচনা করা হয়েছে তবে এখনও চূড়ান্ত বিন্যাসকৃত অবস্থায় নেই, একটি প্রাকমুদ্রণ হিসাবে অগ্রিম বিতরণ করা হয়।  পাণ্ডুলিপির বিন্যাস এমনকি ডেস্কটপ প্রকাশের মাধ্যমে লেখকরা পেশাদার পাঠ্য টাইপসেট প্রদর্শিত হতে পারে এমন পাঠ্য প্রস্তুতকরণ সম্ভব করেছে। এখনও অনেক প্রকাশক লেখককে তাদের নিজ নিজ নির্দেশিকা অনুসারে বিন্যাসকৃত পান্ডুলিপি জমা দেওয়ার প্রয়োজনীয়তাবোধ করেন বা আবশ্যক মনে করে। পাণ্ডুলিপি বিন্যাস লেখকদের কাজের ধরনের পাশাপাশি নির্দিষ্ট প্রকাশক, সম্পাদক বা প্রযোজকের উপর নির্ভর করে। যে লেখক একটি পাণ্ডুলিপি জমা দেওয়ার ইচ্ছা রাখে তাদের প্রাসঙ্গিক লেখার মান নির্ধারণ করা উচিত এবং সেগুলি অনুসরণ করা উচিত।  যদিও বিন্যাসের জন্য প্রকাশকদের নির্দেশিকাগুলি লেখকদের পক্ষে সবচেয়ে সমালোচনামূলক সংস্থান, শৈলী নির্দেশিকা মূল প্রসঙ্গ হয়ে ওঠে যেহেতু "কার্যত সমস্ত পেশাদার সম্পাদকরা প্রকাশের জন্য একটি পাণ্ডুলিপি সম্পাদনা করার জন্য তাদের মধ্যে অনেকেই ঘনিষ্ঠভাবে কাজ করেন।" তা সত্ত্বেও, পৃথক প্রকাশকের মান সবসময় প্রাধান্য দিতে শৈলী নির্দেশিকা অনুসরণ করা হয়।  যেহেতু একটি ছোটো গল্পের বিন্যাসকে পাণ্ডুলিপি জমা দেওয়ার পক্ষে সবচেয়ে সাধারণ বিধি হিসাবে বিবেচনা করা হয়, তাই...  এটি আদর্শ পাণ্ডুলিপি বিন্যাস হিসাবে উল্লেখ করা হয় এবং বেশিরভাগ প্রকাশিত উপাদান থেকে এই পাণ্ডুলিপি সহজেই পৃথকযোগ্য।  প্রাকমুদ্রণ  কোনো সাধারণ পাণ্ডুলিপি কেবল তখনই "প্রকাশকের প্রাকমুদ্রণ" হিসাবে বিবেচিত হয়, যদি এটি কোনোভাবে লেখকদের (বা প্রায়শই সহকর্মী যাদের কাছে তারা পরামর্শ চান) এর বাইরে বিতরণ করে। ভবিষ্যতের "চূড়ান্ত মুদ্রণ" অবশ্যই পরিকল্পনা করা উচিত– আরও পৃষ্ঠাসজ্জা, প্রুফসংশোধন, প্রাকমুদ্রণ প্রুফসংশোধন ইত্যাদির সাথে– যা "প্রাকমুদ্রিত পাণ্ডুলিপি" প্রতিস্থাপন করবে।   সমমান সম্পন্ন পর্যালোচনার প্রসঙ্গে: যদি কোনো লেখক তাদের কম্পিউটারে একটি পান্ডুলিপি প্রস্তুত করে পর্যালোচনার জন্য প্রকাশকের কাছে জমা দেন কিন্তু যদি এটি গৃহীত না হয়ে থাকে, সেখানে "প্রকাশকের প্রাকমুদ্রণ" থাকতে পারে না।  একটি ওয়েব প্রসঙ্গে (আইনি/সাংস্কৃতিক লেখক): লেখকত্ব প্রদর্শনের জন্য, কোনো লেখক সম্পূর্ণ প্রকাশের পূর্বে তাদের কাজের একটি সংস্করণ একটি সংগ্রহস্থলে আপলোড করতে পারেন। দ্রষ্টব্য যে বিকল্পের জন্য আইনি আমানত ব্যবহার করা যেতে পারে।  আরো দেখুন   সেন্টার ফর ওপেন সাইন্স  কগপ্রিন্ট  ক্রিপ্টোলজির ইমুদ্রণ সংরক্ষণাগার  খসড়া নথি  ধূসর সাহিত্য  List of academic journals by preprint policy  Prepress  উত্তরমুদ্রণ  বৈজ্ঞানিক কমন্স  স্ব-সংরক্ষণকরণ  তথ্যসূত্র  বিষয়শ্রেণী:লিখন বিষয়শ্রেণী:প্রকাশনা বিষয়শ্রেণী:শিক্ষায়তনিক জার্নাল নিবন্ধ বিষয়শ্রেণী:উচ্চশিক্ষায়তনিক প্রকাশনা বিষয়শ্রেণী:বৈজ্ঞানিক নথি বিষয়শ্রেণী:বিন্যাস অনুযায়ী প্রকাশনা বিষয়শ্রেণী:ধূসর সাহিত্য বিষয়শ্রেণী:প্রকাশন
সৌদি আরবের বাদশাহ হলেন সৌদি আরবের রাষ্ট্রপ্রধান। তিনি সৌদি রাজতন্ত্রের প্রধান হিসেবে দায়িত্বপালন করেন। বাদশাহকে খাদেমুল হারামাইন শরিফাইন () বলা হয়। ১৯৮৬ খ্রিষ্টাব্দে হিজ ম্যাজেস্টি সম্বোধনকে এই সম্বোধন দ্বারা প্রতিস্থাপন করা হয়েছে। এই উপাধি দ্বারা মসজিদুল হারাম ও মসজিদে নববীর উপর সৌদি আরবের তত্ত্বাবধান বোঝানো হয়।  ইতিহাস  আবদুল আজিজ ইবনে সৌদ রিয়াদে তার পরিবারকে প্রতিষ্ঠিত করার মাধ্যমে ১৯০২ সালে বর্তমান সৌদি আরব জয় করা শুরু করেন। তিনি প্রথমে ১৯২২ সালে নজদ জয় করেন এবং এরপর ১৯২৫ সালে হেজাজ জয় করেন। এর ফলে তিনি নজদের সুলতান থেকে হেজাজ ও নজদের বাদশাহ এবং ১৯৩২ সালে সৌদি আরবের বাদশাহ হন।  উত্তরাধিকার  বাদশাহ আবদুল আজিজের মৃত্যুর পর থেকে তার ছেলেরা সৌদি আরব শাসনের দায়িত্ব পালন করছেন। সৌদি সিংহাসনের উপর তার সন্তানদের প্রাথমিক অধিকার বলে ধরে নেয়া হয়। এ দিক থেকে সৌদি রাজতন্ত্রের সাথে পাশ্চাত্য রাজতন্ত্রের পার্থক্য রয়েছে। পাশ্চাত্য রাজতন্ত্রে স্পষ্ট নির্দিষ্ট রাজপরিবার ও উত্তরাধিকারের ক্রম ঠিক করা থাকে।  আইনি অবস্থান সৌদি আরব ইসলামি আইন দ্বারা শাসিত হয় এবং একটি ইসলামি রাষ্ট্র হিসেবে পরিচিত। তবে অনেক মুসলিম উত্তরাধিকার সূত্রে পাওয়া রাজত্বকে ইসলামে অনুমোদিত না বলে বিবেচনা করেন।  অন্যান্য কর্মকাণ্ড সৌদি আরবের বাদশাহ রাজ পরিবার আল সৌদের প্রধান ও প্রধানমন্ত্রী হিসেবে বিবেচিত হন। যুবরাজ উপপ্রধানমন্ত্রী হিসেবে দায়িত্বপালন করেন। ফয়সাল বিন আবদুল আজিজের পর থেকে বাদশাহরা দ্বিতীয় উপপ্রধানমন্ত্রী হিসেবে যুবরাজের উত্তরসুরি নিয়োগ দিয়েছেন।  সৌদি আরবের বাদশাহগণ (১৯৩২-বর্তমান)  বর্তমান ভবিষ্যত-উত্তরাধিকারীগণ  যুবরাজ মুহাম্মদ বিন সালমান আল সৌদ, জন্ম ;  সময়কাল  রাজকীয় পতাকা  রাজকীয় পতাকায় সবুজ জমিনের উপর সাদা কালিতে তলোয়ার অঙ্কিত ও সুলুস লিপিতে শাহাদাহ্‌  (আল্লাহ ছাড়া কোনো ইলাহ নেই, মুহাম্মদ  তার রাসুল) লেখা রয়েছে। এর নিচের ডান কোণে সোনালি কালিতে সৌদি আরবের জাতীয় প্রতীক অঙ্কিত রয়েছে। thumb|center|220px|রাজকীয় পতাকা  আরও দেখুন সৌদি আরবের যুবরাজ সৌদি রাজত্বের উত্তরাধিকার  তথ্যসূত্র  বিষয়শ্রেণী:রাজশাসকদের তালিকা   বিষয়শ্রেণী:ইতিহাস সম্পর্কিত তালিকা বিষয়শ্রেণী:সৌদি আরব সম্পর্কিত তালিকা
জয়মতী ১৯৩৫ সনে মুক্তিপ্রাপ্ত  প্রথম অসমীয়া ভাষার চলচ্চিত্র। লক্ষ্মীনাথ বেজবরুয়ার সতী জয়মতী নাটককে কেন্দ্র করে জ্যোতিপ্রসাদ আগরওয়ালা এই চলচ্চিত্রটি প্রযোজনা ও পরিচালনা করেন। এই  চলচ্চিত্রে জয়মতীর চরিত্রে অভিনয় করেছিলেন আইদেউ সন্দিকৈ। ১৯৩৩ সনে চলচ্চিত্র নির্মাণের কাজ আরম্ভ করা হয় ও ১৯৩৫ সনে মুক্তি দেওয়া হয়। ভোলাগুরি চা-বাগানে অবস্থিত চিত্রবন ষ্টুডিওতে চলচ্চিত্রটির সুটিং করা হয়Tamuli, Babul (2002) The making of Joymoti , The Assam Tribune. আহরণ করা তারিখ: ৫ এপ্রিল, ২০১২।  কাহিনীর সারাংশ  আহোম সাম্রাজ্যের জয়মতী নামক নারীর বাস্তব জীবনের কাহিনী চলচ্চিত্রে প্রস্ফুটিত হয়েছে। আহোম সাম্রাজ্যের নিয়মমতে কোন অংগক্ষত রাজকুমার রাজা হতে পারবেন না। তাই লালুকসোলার পরামর্শে লরা রাজা বা চুলিক্‌ফা রাজ্যের রাজকুমারদের অংগক্ষত করার নির্দেশ দেয়। এই অত্যাচার থেকে রক্ষা পাওয়ার জন্য তুংখুঙীয়া ফৈদের রাজকুমার গদাপানি রাজ্য থেকে পালিয়ে নগা পাহাড়ে আশ্রয় নেয়।  গদাপানির সন্ধান না পেয়ে চুলিক্‌ফা গদাপানির পত্নী জয়মতীকে বন্দী করে জেরেঙা পাথার নামক স্থানে অসহ্যকর অত্যাচার করে। কিন্তু  অত্যাচার সহ্য করেও জয়মতী তার স্বামীর আত্মগোপন করা স্থানের নাম প্রকাশ করেন নাই।  জয়মতী নির্মাণের কাহিনী ইংল্যান্ড থেকে ফিরে আসার সময় জ্যোতিপ্রসাদ আগরওয়ালা ইউ.অ্যাফ.এ ষ্টুডিও থেকে চলচ্চিত্র নির্মাণের কৌশল আয়ত্ত করেন। ১৯৩৫ সনের ১০ মার্চ তারিখে গুয়াহাটির কুমার ভাস্কর নাট্য মন্দিরে  মুক্তি দেওয়া হয়। ছবিটির উদ্‌ঘাটন করেন সাহিত্যরথী লক্ষ্মীনাথ বেজবরুয়া। চলচ্চিত্রটি দর্শকের জনপ্রিয়তা অর্জনে অক্ষম হয় যার ফলে বাণিজ্যিক লোকসান হয়। তথ্যসূত্র  বিষয়শ্রেণী:১৯৩৫-এর চলচ্চিত্র বিষয়শ্রেণী:ভারতীয় জীবনীসংক্রান্ত চলচ্চিত্র বিষয়শ্রেণী:অসমীয়া ভাষার চলচ্চিত্র বিষয়শ্রেণী:১৯৩০-এর দশকের অসমীয়া ভাষার চলচ্চিত্র বিষয়শ্রেণী:ভারতীয় সাদাকালো চলচ্চিত্র বিষয়শ্রেণী:ভারতীয় ঐতিহাসিক চলচ্চিত্র বিষয়শ্রেণী:১৯৩০-এর দশকের ঐতিহাসিক চলচ্চিত্র বিষয়শ্রেণী:আসামের পটভূমিতে চলচ্চিত্র
খন্দকার নাসিরুল ইসলাম বাংলাদেশ জাতীয়তাবাদী দলের একজন রাজনীতিবিদ ও ফরিদপুর-১ (মধুখালী,বোয়ালমারী,আলফাডাঙা) আসনের সাবেক সাংসদ। তিনি ১৫ ফেব্রুয়ারি ১৯৯৬ সালে অনুষ্ঠিত ষষ্ঠ জাতীয় সংসদের নির্বাচিত স্বতন্ত্র সংসদ সদস্য।   জন্ম ও প্রাথমিক জীবন  খন্দকার নাসিরুল ইসলাম ফরিদপুর জেলার বোয়ালমারী উপজেলার সাতৈর ইউনিয়নে জন্মগ্রহণ করেন।   রাজনৈতিক ও কর্মজীবন  খন্দকার নাসিরুল ইসলাম ফরিদপুর জেলা বিএনপির সাবেক সহসভাপতি। তিনি স্বতন্ত্র প্রার্থী হিসেবে ফরিদপুর-১ (মধুখালী,বোয়ালমারী,আলফাডাঙা) আসন থেকে ১৫ ফেব্রুয়ারি ১৯৯৬ সালে অনুষ্ঠিত ষষ্ঠ জাতীয় সংসদের নির্বাচিত সংসদ সদস্য। ১২ জুন ১৯৯৬ সালে অনুষ্ঠিত সপ্তম জাতীয় সংসদ নির্বাচনে তিনি বাংলাদেশ জাতীয়তাবাদী দলের মনোনয়নে প্রার্থী হয়ে পরাজিত হন।   আরও দেখুন    ষষ্ঠ জাতীয় সংসদ সদস্যদের তালিকা   তথ্যসূত্র    বহিঃসংযোগ    ষষ্ঠ জাতীয় সংসদ সদস্যদের তালিকা (ফেব্রুয়ারি ১৯৯৬) -জাতীয় সংসদ  বিষয়শ্রেণী:ফরিদপুর জেলার রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:ষষ্ঠ জাতীয় সংসদ সদস্য
thumb|right|150px মনমোহন সিং  একজন ভারতীয় রাজনীতিবিদ, অর্থনীতিবিদ, শিক্ষাবিদ ও আমলা। তিনি ২০০৪ থেকে ২০১৪ পর্যন্ত ভারতের ত্রয়োদশ প্রধানমন্ত্রী হিসাবে দায়িত্ব পালন করেছিলেন। অক্সফোর্ড বিশ্ববিদ্যালয় থেকে অর্থনীতিতে ডক্টরেট লাভ করার পর মনমোহন ১৯৬৬ থেকে ১৯৬৯ সাল পর্যন্ত জাতিসংঘের কাজ করেছিলেন। পরে ললিত নারায়ণ মিশ্র তাঁকে বাণিজ্য ও শিল্প মন্ত্রকের উপদেষ্টা হিসাবে নিয়োগ করেছিলেন। ১৯৭০ ও ৮০-এর দশকে মনমোহন ভারত সরকারের একাধিক গুরুত্বপূর্ণ পদের দায়িত্ব নিয়েছিলেন, যেমন মুখ্য অর্থনৈতিক উপদেষ্টা (১৯৭২–১৯৭৬), রিজার্ভ ব্যাঙ্কের গভর্নর (১৯৮২–১৯৮৫) এবং পরিকল্পনা কমিশনের প্রধান (১৯৮৫–১৯৮৭)। ১৯৯১ সালে এক চরম অর্থনৈতিক সংকটের সময় প্রধানমন্ত্রী পি. ভি. নরসিংহ রাও অরাজনৈতিক মনমোহনকে অর্থমন্ত্রী হিসাবে নিয়োগ করেছিলেন। কয়েক বছর ধরে ভারতে অর্থনৈতিক উদারীকরণের জন্য তিনি বিভিন্ন সাংগঠনিক সংস্কার করেছিলেন, যার ফলে অর্থনৈতিক সংকট ব্যহত করতে সাফল্য এনেছিল, আর এর জন্য মনমোহন বিশ্ব দরবারে এক মুখ্য সংস্কারপন্থী অর্থনীতিবিদ হিসাবে পরিচিত হয়েছিলেন।  বিস্তারিত